Na osnovu člana 52 stav 2 Opšteg zakona o obrazovanju i vaspitanju ("Službeni list RCG" br. 64/02 i 31/05) Ministarstvo prosvjete i nauke, donosi

**PRAVILNIK**

**O POSTUPKU LICENCIRANJA USTANOVA U OBLASTI VASPITANJA I OBRAZOVANJA I NAČINU VOĐENJA REGISTRA LICENCIRANIH USTANOVA**

(Objavljen u "Sl. listu RCG", br. 45 od 17. jula 2006)

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom bliže se uređuje postupak licenciranja predškolske ustanove, osnovne škole, stručne škole, gimnazije, obrazovnog centra, zavoda, organizatora obrazovanja odraslih, doma učenika odnosno studenata (u daljem tekstu: ustanova) i način vođenja registra licenciranih ustanova.

**Zahtjev**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Osnivač ustanove, prije početka rada, saglasno članu 49 Zakona, podnosi zahtjev za licenciranje ustanove Ministarstvu prosvjete i nauke u daljem tekstu: Ministarstvo).

**Komisija**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ispunjenost uslova za licenciranje ustanove utvrđuje komisija za licenciranje (u daljem tekstu: Komisija), koju obrazuje Ministarstvo.  
     Broj članova, sastav i način rada Komisije bliže se uređuje aktom o obrazovanju Komisije.

**Rad komisije**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nakon izvršenog uvida u dokumentaciju i neposredne provjere uslova za osnivanje i rad ustanove, Komisija sačinjava izvještaj.  
     Izvještaj iz stava 1 ovog člana, sa predlogom za licenciranje, odnosno predlogom za odbijanje zahtjeva, Komisija dostavlja Ministarstvu.

**Donošenje rješenja**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na predlog Komisije, Ministarstvo donosi rješenje o licenciranju ustanove.

**Rok za dopunu**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ukoliko se u postupku utvrđivanja ispunjenosti uslova, ocijeni da ustanova ne ispunjava propisane uslove, Komisija će osnivaču odrediti rok u kome je dužan da ih ispuni.  
     Ako osnivač do određenog roka ne ispuni propisane uslove, Komisija će Ministarstvu predložiti da odbije zahtjev za licenciranje.

**Registar**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ministarstvo vodi registar licenciranih ustanova ( u daljem tekstu: registar) i vrši upis licenciranih ustanova  
     U registar iz stava 1 ovog člana, upisuje se ustanova na osnovu rješenja o licenciranju, a nakon objavljivanja u "Službenom listu Republike Crne Gore".

**Sadržaj registra**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Registar se vodi u tvrdo povezanoj knjizi čije su stranice numerisane i sadrže rubrike za upisivanje podataka:  
     - redni broj;  
     - datum upisa;  
     - naziv, sjedište i adresu ustanove;  
     - promjenu naziva, sjedišta i adrese ustanove;  
     - naziv osnivača, broj i datum i naziv organa koji je donio akt o osnivanju,  
     - broj rješenja o licenciranju;  
     - obrazovni program ( struka, zanimanje) za koji se licencira ustanova;  
     - školsku godinu od koje ustanova počinje sa radom;  
     - broj i datum odluke o organizovanju područne ustanove odnosno vaspitne jedinice;  
     - statusne promjene;  
     - broj i datum akta o prestanku rada ustanove;  
     - akt o prestanku rada ustanove, odnosno o oduzimanju licence( broj i datum );  
     - broj i datum upisa u Centralni registar privrednog suda;  
     - napomena i  
     - potpis lica koje vodi registar.  
     Na unutrašnjoj strani tvrde korice registar se ovjerava potpisom ministra prosvjete i nauke i pečatom Ministarstva.  
     Registar se može voditi i u elektronskom obliku.  
     Obrazac registra odštampan je uz ovaj pravilnik i čini njegov sastavni dio.

**Način upisa**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na jednoj strani knjige registra upisuju se podaci za jednu ustanovu.  
     Pod jednim rednim brojem upisuje se licencirana ustanova, a pod posebnom oznakom, istog rednog broja, upisuje se područna ustanova odnosno vaspitna jedinica ustanove, i druge promjene od značaja za rad područne ustanove odnosno vaspitne jedinice.  
     Podaci se upisuju hemijskom olovkom.

**Ispravke upisa**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ispravka podataka u registru vrši se na način što se pogrešno upisani tekst precrta tako da ostane čitljiv, a ispod njega se upiše ispravan tekst i u rubrici "napomena" upiše razlog za ispravku podataka.  
     Brisanje ustanove iz registra vrši se na način što se crvenom olovkom zaokruži redni broj i dijagonalno precrtaju rubrike sa podacima iz člana [8](http://www.podaci.net/sllistcg/prikaz-b.php?db=&what=P-pluovo04v0645&draft=0&html=&nas=21185&nad=4&god=2006&status=1#clan8) ovog pravilnika, a u rubrici "napomena" upiše razlog za brisanje.  
     Upis, odnosno ispravku, potpisuje lice koje vodi registar i ovjerava pečatom Ministarstva.

**Prestanak važenja**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Danom stupanja na snagu ovog pravilnika prestaje da važi Pravilnik o sadržini i načinu vođenja registra osnovnih škola, osnovnih škola za obrazovanje odraslih, područnih odjeljenja sa periodičnom nastavom ("Službeni list SRCG" 26/84).

**Stupanje na snagu**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Sl. listu Republike Crne Gore".  
     Broj: 04-4-2671/3  
     U Podgorici, 29. juna 2006. godine  
     Ministar, prof. dr Slobodan Backović, s.r.